作者：陈允平
词牌/韵律：绮寮怨

paragraphs: 满院荼䕷开尽，杜鹃啼梦醒。
记晓月、绿水桥边，东风又、折柳旗亭。
蒙茸轻烟草色，疏帘净、乱织罗带青。
对一尊、别酒初斟，征衫上、点滴香泪盈。
几度恨沉断云，飞鸾何处，连环尚结双琼。
一曲琵琶，湓江上、惯曾听。
依依翠屏香冷，听夜雨、动离情。
春深小楼，无心对锦瑟、空涕零。